

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΡΑΚΛΕΙΟΥ

ΔΗΜΟΣ ΧΕΡΣΟΝΗΣΟΥ

**Δημοτική Κοινότητα Ελιάς**

**ΠΡΑΚΤΙΚΟ ΣΥΜΒΟΥΛΙΟΥ ΔΗΜΟΤΙΚΗΣ ΚΟΙΝΟΤΗΤΑΣ ΕΛΙΑΣ**

 Από το πρακτικό **5/7-8-2024** συνεδρίασης της Δημοτικής Κοινότητας Ελιάς του Δήμου Χερσονήσου.

 Σήμερα 7 Αυγούστου ημέρα Τετάρτη και ώρα 20:30μ.μ. στην Ελιά συνήλθε σε δημόσια έκτακτη συνεδρίαση το Δημοτικό Κοινοτικό Συμβούλιο της Δημοτικής Κοινότητας Ελιάς στο Δημοτικό Κοινοτικό Κατάστημα Ελιάς, ύστερα από την με αρ.33/7-8-2024 πρόσκληση της προέδρου του Δημοτικού Κοινοτικού Συμβουλίου Ελιάς, που δημοσιεύθηκε και επιδόθηκε νόμιμα στα μέλη του και αναρτήθηκε στο πίνακα ανακοινώσεων του Δήμου καθώς και στην ιστοσελίδα του Δήμου, σύμφωνα με τις διατάξεις του αρθ.88 του ν.3852/2010

Πριν από την έναρξη της συνεδρίασης και αφού διαπιστώθηκε η ύπαρξη νόμιμης απαρτίας, δηλαδή σε σύνολο πέντε (5) μελών, παρόντες ήταν:

|  |  |
| --- | --- |
| ΠΑΡΟΝΤΕΣ | ΑΠΟΝΤΕΣ |
| Συντιχάκη Ελένη | Πρόεδρος | Χωραφάκη Μαρία | Μέλος |
| Τοράκης Σπυρίδων  | Μέλος |  |  |
| Οψιμάκης Γεώργιος | Μέλος |  |  |
| Σεγρεδάκη Ειρήνη  | Μέλος |  |  |

 η πρόεδρος κήρυξε την έναρξη της συνεδρίασης και εισηγήθηκε το παρακάτω θέμα της ημερήσιας διάταξης:

**Θέμα 1ο : Έκφραση γνώμης περί δωρεάν παραχώρησης χρήσης δημοτικού γηπέδου ποδοσφαίρου Ελιάς στον ΑΘΛΗΤΙΚΟ ΟΜΙΛΟ ΕΛΙΑΣ «ΡΩΜΑΝΟΣ».**

 Η πρόεδρος του Δημοτικού Κοινοτικού Συμβουλίου ενημέρωσε το Δημοτικό Κοινοτικό Συμβούλιο για το έγγραφο με αρ.πρ.12814/31-7-2024 εκ μέρους του Τμήματος Εσόδων και Περιουσίας του Δήμου Χερσονήσου , σχετικό με την αίτηση του ΑΘΛΗΤΙΚΟΥ ΟΜΙΛΟΥ ΕΛΙΑΣ « ΡΩΜΑΝΟΣ» με την οποία αίτηση ζητείται η δωρεάν παραχώρηση χρήσης του Δημοτικού γηπέδου Ελιάς στον ΑΘΛΗΤΙΚΟ ΟΜΙΛΟ «ΡΩΜΑΝΟΣ» για ένα έτος, ήτοι από 1-8-2024 έως 31-6-2025, το οποίο γήπεδο θα χρησιμοποιεί ως πρώτη έδρα του. Το Τμήμα Εσόδων και Περιουσίας του Δήμου Χερσονήσου με το ως άνω έγγραφο του ζητεί από το Δημοτικό Κοινοτικό Συμβούλιο της Ελιάς την έκφραση γνώμης, όπως αυτό ορίζεται από την παρ. 2β του αρθ. 83 του Ν.3852/2010(λειτουργία Δημοτικών Κοινοτήτων), σχετικά με το αίτημα δωρεάν παραχώρησης χρήσης του Δημοτικού γηπέδου Ελιάς από τον ΑΘΛΗΤΙΚΟ ΟΜΙΛΟ «ΡΩΜΑΝΟΣ». Το Δημοτικό Κοινοτικό Συμβούλιο αφού συζήτησε το θέμα αποφάσισε ομόφωνα :

**γνωμοδοτεί θετικά**

στην δωρεάν παραχώρηση χρήσης του Δημοτικού γηπέδου Ελιάς στον ΑΘΛΗΤΙΚΟ ΟΜΙΛΟ «ΡΩΜΑΝΟΣ» για ένα έτος, ήτοι από 1-8-2024 έως 31-6-2025, το οποίο γήπεδο θα χρησιμοποιεί ως πρώτη έδρα του.

**Η απόφαση πήρε αύξοντα αριθμό 18/2024.**

 Αφού αναγνώστηκε το πρακτικό αυτό υπογράφεται ως ακολούθως.

**Η Πρόεδρος Τα μέλη**

Συντιχάκη Ελένη Τοράκης Σπυρίδων

 Οψιμάκης Γεώργιος

 Σεγρεδάκη Ειρήνη

**Η Ειδική Γραμματέας**

Φανταουτσάκη Δήμητρα

7-8-2024

Η Πρόεδρος της Κοινότητας Ελιάς

**ΕΛΕΝΗ Κ.ΣΥΝΤΙΧΑΚΗ**